Az illiberális demokrácia brutális őszintesége - Örülünk, Vincent?
Kun Béla unokája is Kötcsén hallgatja a...
A szegedi egyetem évnyitóján Palkovics mészárlásügyi miniszter bábozta el, hogy miért lesz sokkal jobb az MTA intézetek beszántásával a tudománynak, majd az Állam és az Egyház szétválasztása című operából énekelte el Kiss-Rigó püspök a "Nem voltam én ügynök, édes Sárikám" című áriát. Jó, nem egészen így volt, de majdnem. Ami tényleg megtörtént az az, hogy Szondi Péter énekművész előadta az Eljött a perc-et.
" Eljött az óra, eljött a perc –
Ezerszer győzött le az Élet, mégis felkelsz…
Semmi nem számít, célod hív, csábít –
Ha figyel rád az Ég, tán’ csodát lát ma még!"
Van egyfajta dinamikája, ha jól tanulsz, de legalábbis belépsz a FIDELITAS-ba, akkor bármi lehet belőled, akár kutató (jézusmária) is lehetsz az Alapjogokért Központban, mint Párkányi Eszter, aki minap elmagyarázta, hogy megszámláltattak Boris Johnson napjai, hiszen a Toryknak csak 34 százalékos a támogatása, miközben a Labournek 28, a Libdemnek meg 18. A Nigel Farage-féle Brexit Pártról az elvtársnő nem hallott, az egy másik brossúrában van.
A képen látható két személy közül csak az egyik a Párkányi Eszter, a másik egy kereszténydemokrata Sugar Daddy, aki már megint túl sok Békés Mártont olvasott. De ez csak a Two in One egyik része. A lényeg az Eljött a perc. Ezt ugyanis egy kedves, jóravaló értelmiségi énekli, bizonyos Dr Jekyll. Éppen akkor, amikor végre megissza a varázsitalt és szadista gyilkossá változik.
Nem árulnak zsákbamacskát.
https://orulunkvincent.blog.hu/api/trackback/id/tr5315051726
tatatürk 2019.09.08. 18:40:57
Mér??? A 46 nem több, mint a 34??? Hiszen a magyar ellenzék is összeadósat játszik??? Különben is vezető elemző vagyok!!!
Podvinecz Marsall 2019.09.08. 18:42:10
Ez szerintem Csontos Sandra a Jesusjugendből meg gfg múltjából.
Podvinecz Marsall 2019.09.08. 19:03:01
@Podvinecz Marsall: jav, rájöttem, hogy ezt a 2 nőt én nem tudom megkülönböztetni, elnézést, ez megdöbbentő.
jotunder · http://orulunkvincent.blog.hu 2019.09.08. 19:05:30
@Podvinecz Marsall: tenyleg hasonlitanak egymasra.
wulfer 2019.09.08. 19:33:07
Jól látod, nem árulhat(na) zsákbamacskát, mert az adóhivatal szerint tiltott szerencsejátéknak minősül, ilyet meg csak a Szerencsejáték Zrt. szervezhet.
Na most a főnöké az országban minden, így a Szerencsés Rt is.
A középkorban azonban, ha a zsákba kötött eladandó kismalac helyett csak egy macska lett bekötve, és a csaló lelepleződött, akkor bizony azt a hímpellért (sic!) - az akkori Dagadtat - könnyedén meglincselhették, és nem is nagyon járt érte büntetés.
Várom már amikor kiderül róla hogy mégis macskát árul zsákban.
Kettes · http://orulunkvincent.blog.hu 2019.09.08. 19:33:33
Valami baj van, Orbán szeretőinek eddig három neve volt. Ja, most látom, azért, mert a férjük nevét viselték. Ez meg hajadon. Who's your daddy?
kisa 2019.09.08. 19:45:30
Mi lett az én kedves 80-as évekbeli JATE-mből?
Podvinecz Marsall 2019.09.08. 19:47:02
Utána kellett keresnem, mert nem ismertem a dalt (és vmi miatt tableten nem látom, ha link van betéve, nem tudom miért), remek találat. Fogalmam sincs a szegedi egyetem mai állapotáról; azt gondolnám, egész biztos van olyan egyetem ma Magyarországon, amihez ez a dal remekül illik, csak remélni tudom, hogy a SZTE nem az.
jotunder · http://orulunkvincent.blog.hu 2019.09.08. 20:06:47
@Kettes: szerintem ezt hagyjuk. en egyaltalan nem hiszem, hogy ez igy van. azt viszont gondolom, hogy ez a kutatoholgy annyit tud a brit politikarol, mint en az izeltlabuak emesztesi rendellenessegeirol.
Kettes · http://orulunkvincent.blog.hu 2019.09.08. 21:08:53
@jotunder: Noted. :)
harmadikszem · http://harmadikszempont.blog.hu/ 2019.09.08. 22:25:15
@jotunder: kutató? Pardon, _vezető elemző_. Kíváncsi vagyok, kiket vezet.
jotunder · http://orulunkvincent.blog.hu 2019.09.08. 22:28:45
@harmadikszem: vezető elemzővel kezdik az írást, de az utolsó mondatban le van írva, hogy ő egy kutató. nem mintha nem lenne mindegy, de oda van írva.
"ha a két ellenzéki párt egyesíti erőit, legyőzheti a torykat – mondta a kutató."
(Farage pedig addig nyuszikákat tanít bukfencezni, mondom én)
borzzz 2019.09.08. 22:31:00
@Podvinecz Marsall: Nem ügy. Akkor mit szóljak én, aki az Alapjogokért Központot nem tudom megkülönböztetni a Migrációkutató Intézettől?
jotunder · http://orulunkvincent.blog.hu 2019.09.08. 22:32:14
@harmadikszem: eredeti foglalkozása kriminológus. aztán hirtelen rájött, hogy a brit politikához is ért.
harmadikszem · http://harmadikszempont.blog.hu/ 2019.09.08. 23:38:27
@jotunder: egy reneszánsz asszony! :D
Grrr 2019.09.09. 00:44:22
@jotunder: Az biztos, hogy ügyes, szorgalmas és ambíciózus (tényleg); mintegy másfél évnyi egyetem után már a Nemzeti Hírközlési és Informatikai Tanács tanácsadója nemzetközi és európai ügyekben. Szép!
Bryan élete 2019.09.09. 00:49:22
@Podvinecz Marsall: gfg-nek volt már nője? nebazz..
Secnir 2019.09.09. 07:41:52
ez nekem is problémát okoz, amikor megszólal valaki a tévében, és nem tudom, hogy ő most századvég kuatótintézetes vagy migrációkutató vagy alapjogos, esetileg origo vagy 888, de szerencsére mindig kiírják, hogy kinek a nevében szakért.
@Bryan élete: csontos szandi, ja, ráfanyalodott. utána jött a zsófika (abból is többet néztem ki).
@Kettes: szerintem nem volt az. másik kettőről el tudom képzelni, rossz nyelvek beszélnek ezt-azt, meg a novák katikát sem azért tolják előtérbe mert olyan okos...
tatatürk 2019.09.09. 08:11:42
Update! A kis hölgy ma a közrádióban mondta, hogy Ausztriában "osztrákul" beszélnek (kétszer mondta, nem botlás).
ámbátor 2019.09.09. 08:39:44
@tatatürk: még jó, hogy Belgium nem került szóba.
Grrr 2019.09.09. 08:57:23
@Secnir: "szerencsére mindig kiírják, hogy kinek a nevében szakért"
Kiírják, hogy 'Fidesz'? Hmm.
"novák katikát sem azért tolják előtérbe mert olyan okos"
Ezzel nem értek egyet; szerintem Novák Katalin jó eszű és igen ügyes abban a szerepben, amit vállalt magának. Törekvő, szorgalmas, meghallja, hogy mit várnak el tőle... Több ösztöndíjat is elnyert, párhuzamosan járt két egyetemre. Egy corporate alpha female fajta, csak a politikába ment (persze sok különbség nincs a kettő közt a mai Magyarországon).
Grrr 2019.09.09. 08:58:53
@tatatürk: Gondolom, valami utalás lehetett valamire. Beszél németül állítólag.
Grrr 2019.09.09. 09:00:24
@ámbátor: :) Volt Brüsszelben a Bizottságnál két hónapot gyakorlaton. A két hónapon csodálkozom egy picit, a klasszikus Blue Book gyakorlati helyek öt hónaposok.
tatatürk 2019.09.09. 09:02:37
@Grrr: Arról volt szó, hogy a szomszédban hány % a "migránseredet", ebben hangzott el, hogy a gyerek az iskolában "osztrákul" beszél, odahaza máshogy.
Grrr 2019.09.09. 09:10:44
@tatatürk: Izgalmas és eredeti gondolatokat közölhetett, sajnálom, hogy én nem hallgathattam.
György Csaba Nagy 2019.09.09. 11:10:08
Párkányi Esztike a magasztos együttlét után sietett lezuhanyozni, zsíroldóval.
kisa 2019.09.09. 11:41:08
@jotunder: Elsőre úgy olvastam, hogy kremlinológus...
balmoral 2019.09.09. 14:26:00
Szerintem Jótündér érdekelt a Mandiner olvasottságának növelésében. Merthogy feszt reklámozza ezt az izét.
A szegedi egyetem - mely teljesen indokoltan másodszor is kivetette magából József Attilát, javaslom a Horger Antal név felvételét - tanévnyitója kissé megalázó volt a diákok számára. Meg kellett hallgatniuk egy püspököt (mit keres az egy állami egyetemen?), majd kezet kellett fogniuk egy hörcsöggel (milyen tájjellegű már, hogy a felsőoktatás az "innovációs és technológi minisztériumhoz tartozik!), ez volt ui. a próbatétel, hogy egyetemi polgárrá váljanak. A vizsgák ezek után már gyerekjátéknak tűnnek...
rovid 2019.09.09. 14:29:28
FideSS közelben mindenki vezető elemző, regionàlis igazgató, kutatási igazgató, de a lényeg, hogy sokan és éhesek legyenek, mint a csótányok!
9mmPara 2019.09.09. 18:32:37
@Flageolet: a kép nem Szegeden készült. Plaza de San Miguel (talán Madrid?).
jotunder · http://orulunkvincent.blog.hu 2019.09.09. 18:42:02
@9mmPara: szerintem egy masik kepre gondolt, ami a linkben van.
a kepen baloldalt van madrid legelitebb "mercado"-ja ahol stanicliban adjak a jamón serranot, es ket standdal arrebb veheted meg hozza a méregerős vorosbort. szotyola nincs, de semmi sem lehet tökéletes.
ikaruss 2019.09.09. 19:11:33
Megnéztem a dal wiki linkjét. Ebben tűnt fel az alábbi részlet:
"The Moody Blues covered the song for Soccer Rocks the Globe, the official compilation album for the 1994 FIFA World Cup."
Szóval lehet, hogy semmi dr Jekyll, csak egy kis fodball. Már csak azért is mert a püspök úr közismerten nagy focialista.
9mmPara 2019.09.09. 19:25:15
@jotunder: Jaa, értem. Első pillanatra én is beleláttam a Somogyi-Oskola kereszteződést a képbe, azért hittem, hogy arra gondolt. Ráadásul ott van (volt?) a szegedi MTA-központ is egy lépésre :)
9mmPara 2019.09.09. 19:30:32
@balmoral: Így visszagondolva érdekes, hogy nekem se gólyaként, se végzősként nem kellett pacsiznom senkivel. Lehet, hogy nem is érvényes a diplomám?
legeslegujabbkor 2019.09.09. 21:33:07
"A Szegedi Tudományegyetemet a hazai egyetemi innováció egyik zászlóshajójának nevezte a miniszter. Az SZTE 2017 és 2021 között 60 milliárd forintos támogatásból közel száz kutatási, fejlesztési és innovációs célú projektet kezdett meg – emlékeztetett. Kiemelte, hogy a kormány támogatásával az SZTE saját projektként alakítja ki a Szegedi Science Parkot, amely a tudományos ökoszisztéma szereplői közötti együttműködés kiváló színteréül szolgál majd.
A park 85 hektáros területéből húszat az egyetem hasznosít, ennek költségeit a kormány vállalja, ahogy a fennmaradó rész infrastruktúrájának kialakítását is. Az egykori szovjet laktanya területén már megtörtént a lőszermentesítés, a tereprendezés, jelenleg folyik az épületek tervezése – mondta Palkovics László."
Jelenleg folyik a tervezés. Esetleg szalagot is átvágnak, ha találnak egy fényképészt
közösperonos átszállás 2019.09.10. 16:28:32
@legeslegujabbkor: "Jelenleg folyik a tervezés. "
Már régóta (kilencvenes évek eleje, minimum) tervezik, hogy az egyetemi funkciót kihajítják a belvárosból oda a vérbe, egyelőre szerencsére nem jött össze, de talán csak nem voltak elég elszántak az ingatlanozók...
incze 2019.09.11. 01:00:23
@Flageolet: ez madrid. ki is van írva az utcanév táblán, plaza de san miguel. a google maps street view-ban egy-két perc barangolással megvan a sarok is, épp csak a kondukátor és az elemző-kutató kisasszony hiányoznak a képről.
https://www.google.com/maps/@40.4152076,-3.7093147,3a,75y,179.04h,82.22t/data=!3m6!1e1!3m4!1s0skDnktV1PqM-ifC_BtsXg!2e0!7i16384!8i8192
9mmPara 2019.09.11. 13:45:20
@Flageolet: "ez nem lehet Szeged." Jobban örülnék egy olyan megfogalmazásnak, hogy "ez akár Szeged is lehetne" -- egyébként tényleg lehetne és néha úgy is tűnik, mintha... :))